**Ogres novada pašvaldības saistošo noteikumu Nr.24/2023 “Grozījumi Ogres novada pašvaldības 2021. gada 11. novembra saistošajos noteikumos Nr.27/2021 “Par pabalstiem bārenim un bez vecāku gādības palikušajam bērnam pēc pilngadības sasniegšanas”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Ogres novada pašvaldības dome 2021.gada 11.novembrī pieņēma saistošos noteikumus Nr.27/2021 “Par pabalstiem bārenim un bez vecāku gādības palikušajam bērnam pēc pilngadības sasniegšanas” (turpmāk – saistošie noteikumi Nr.27/2021). 2023.gada 1.jūlijā stājās spēkā grozījumi 2005.gada 15.novembra Ministru kabineta noteikumos Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – noteikumi Nr.857). Noteikumu Nr.857 27., 30., 31., 31.1 punkts nosaka, ka pašvaldībai jānodrošina noteiktās sociālās garantijas bāreņiem un bez vecāku gādības palikušajiem bērniem pēc pilngadības sasniegšanas. Ņemot vērā izmaiņas normatīvajā regulējumā, nepieciešams veikt grozījumus saistošajos noteikumos Nr.27/2021.Atbilstoši izmaiņām noteikumos Nr.857, ir izstrādāts saistošo noteikumu grozījumu projekts “Grozījumi Ogres novada pašvaldības 2021. gada 11. novembra saistošajos noteikumos Nr.27/2021 “Par pabalstiem bārenim un bez vecāku gādības palikušajam bērnam pēc pilngadīgas sasniegšanas”” (turpmāk – saistošo noteikumu projekts). Noteikumos Nr.857 noteikts, ka pabalsts patstāvīgas dzīves uzsākšanai nav mazāks par 40 procentiem (noapaļojot līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas (turpmāk – ienākumu mediāna), kas atbilst 251 *euro*, savukārt personām ar invaliditāti pabalsta apmērs ir ne mazāks kā 60 procenti (noapaļojot līdz pilniem *euro*) no ienākumu mediānas, kas atbilst 376 *euro*.Vienreizējs pabalsts sadzīves priekšmetu un mīkstā inventāra iegādei nevar būt zemāks par ienākumu mediānu, kurai piemērots koeficients 1,7 (noapaļots līdz pilniem *euro*), kas pēc šī brīža aktuālajiem datiem ir (626,57x1,7) 1065 *euro*. Tādējādi abu pabalsta veidu apmēri ir lielāki, nekā šobrīd paredzēts saistošajos noteikumos Nr.27/2021.Savukārt pabalsts ikmēneša izdevumu segšanai noteikumos Nr.857 noteikts ne mazāk kā 20 procenti (noapaļojot līdz pilniem *euro*) no ienākumu mediānas, kas atbilst 125 euro, savukārt personām ar invaliditāti pabalsta apmērs ir ne mazāks kā 30 procenti (noapaļojot līdz pilniem *euro*) no ienākumu mediānas, kas atbilst 188 euro un ir mazāks nekā noteikts saistošajos noteikumos Nr.27/2021. Šobrīd saistošajos noteikumos Nr.27/2021 pabalsts ikmēneša izdevumu segšanai ir 25 procenti no ienākumu mediānas, kas atbilst 159 *euro* un personai ar invaliditāti 35 procenti no ienākumu mediānas, kas atbilst 213 *euro*.Tādējādi 2023.gadā pabalsta ikmēneša izdevumu segšanai apmēru neietekmēs jaunais noteikumu Nr.857 pabalsta apmērs, ņemot vērā šī brīža aktuālo ienākumu mediānu, proti, 626,57 *euro*.Saistošo noteikumu projektā ir paredzēts paaugstināt dzīvojamo telpu īres maksas atbalstu mēnesī, aprēķinot mājokļa pabalstu, ņemot vērā šī brīža augstās īres dzīvokļu maksas, nosakot 7 *euro* par 1m2, kā arī saistošo noteikumu projektā paredzēts, ka mājokļa pabalstu bārenim piešķir ne ilgāk kā uz diviem gadiem un, beidzoties termiņam uz kādu pabalsts piešķirts, to var pieprasīt atkārtoti.Papildus augstākminētajam, saistošo noteikumu projektā veikti arī nebūtiski redakcionāli labojumi. |
| 1. Fiskālā ietekme uz pašvaldības budžetu
 | Jāņem vērā, ka stājoties spēkā noteikumu Nr.857 grozījumiem, pašvaldībai nav tiesību atkāpties no grozījumu spēkā stāšanās piemērojamajiem minimālajiem pabalstu apmēriem. Savukārt dzīvojamo telpu īres maksas atbalstu pašvaldība ir tiesīga noteikt ne zemāk pa 5 *euro* par vienu kvadrātmetru. Ņemot vērā augstākminēto, 2023.gada budžeta izdevumu pieaugums ir:* pabalsts patstāvīgas dzīves uzsākšanai pieaugs no 218 *euro* uz 251 *euro*, bet personām ar invaliditāti no 327 *euro* uz 376 *euro*;
* vienreizējs pabalsts sadzīves priekšmetu un mīkstā inventāra iegādei pieaugs no 820,05 *euro* uz 1065 *euro*;
* dzīvojamo telpu īres maksas atbalsts no 5 *euro* uz 7 *euro* par vienu kvadrātmetru;
* pabalsts ikmēneša izdevumu segšanai nemainīsies.

Pieņemot, ka uz saistošo noteikumu projekta sagatavošanas brīdi ir 34 pabalstu saņēmēji no kuriem 2 ir ar invaliditāti, kā arī 24 no tiem īrē dzīvojamo platību un, plānots, ka līdz 2023.gada beigām pabalsta saņēmēju skaits palielināsies par 5 personām, tad: * pabalstu patstāvīgas dzīves uzsākšanai saņems 5 personas (5x251), tādējādi izmaksājamā pabalsta summa būs 1255 *euro*, kas ir par 165 *euro* gadā vairāk, nekā sākotnēji plānots;
* vienreizējais pabalsts sadzīves priekšmetu un mīkstā inventāra iegādei saņems 5 personas (5x1065), tādējādi pabalsta summa būs 5325 *euro*, kas ir par 1224,75 *euro* gadā vairāk, nekā sākotnēji plānots;
* dzīvojamo telpu īres maksas atbalstu saņem 24 personas un grozījumi paredz īres maksas atbalstu palielināt par 2 *euro* m2, ņemot vērā normatīvo platību vienai personai, t.i., 31 m2 (31x2x24), tādējādi budžeta izdevumi palielinātos par 1488 *euro* mēnesī jeb 2976 *euro* 2023.gadā.
* pabalsta apmēru ikmēneša izdevumu segšanai nesamazinot pašreizējo saistošo noteikumu Nr.27/2021 apmēru un, piesaistot ienākumu mediānai, to saņems 39 personas (39x159) un 2 personas ar invaliditāti (2x213), tādējādi pabalstam papildus noteikumos Nr.857 noteiktajam vēl papildus tiks izlietoti 2752 *euro*, bet šī gada budžetā tas ir plānots.

Savukārt 2024.gadā mainīsies ienākumu mediāna (700,51 *euro*) un pilngadību sasniegs 21 bērns bārenis vai bez vecāku gādības palicis bērns, tādejādi 2024.gadā būs sekojoši budžeta izdevumi: * pabalsts patstāvīgas dzīves uzsākšanai (21x280) 5880 *euro*;
* vienreizējs pabalsts sadzīves priekšmetu un mīkstā inventāra iegādei (21x1191), tādējādi pabalstam tiks izlietoti 25011 *euro*;
* pabalstu ikmēneša izdevumu segšanai saņems 53 personas (53x175) un 2 personas ar invaliditāti (2x245), tādējādi minimālo ienākumu mediānai piemērojot saistošajos noteikumos Nr.27/2021 paredzēto pabalsta apmēru, pabalstu summa būtu 117180 *euro,* bet īstenojotnoteikumos Nr.857 noteikto pabalsta apmēru – 94080 *euro*;
* palielinot dzīvojamo telpu īres maksas atbalstu par 2 *euro* m2, ņemot vērā normatīvo platību un paredzot, ka atbalstu saņems 45 personas, mājokļa pabalstam papildus tiks izlietoti 33480 *euro*.

Tātad, no šī gada augusta mēneša, īstenojot noteikumos Nr.857 vienreiz izmaksājamos pabalstus kopējais budžeta izdevumu pieaugums līdz 2023.gada beigām būs 1390 *euro,* savukārt saglabājot saistošajos noteikumos Nr.27/2021 noteikto pabalsta apmēru ikmēneša izdevumu segšanai un palielinot atbalstu dzīvojamo telpu īres maksas atbalstam, budžeta izdevumu pieaugums līdz 2023.gada beigām būtu 2976 *euro*, jo pabalsts ikmēneša izdevumu segšanai konkrētajā apjomā jau 2023.gada budžetā tika plānots.Lai īstenotu saistošo noteikumu grozījumus, paredzams, ka Ogres novada Sociālā dienesta 2023.gada budžetam papildus finansējums nav nepieciešams, jo sociālajai palīdzībai konkrētajai mērķa grupai budžetā paredzētie līdzekļi nav apgūti pilnā apjomā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. Sociālā ietekme – Nav;3.2. Ietekme uz vidi – nav;3.3. Ietekme uz iedzīvotāju veselību – nav;3.4. Ietekme uz uzņēmējdarbības vidi – nav;3.5. Ietekme uz konkurenci – nav. |
| 1. Ietekme uz administratīvajām procedūrām un to izmaksām
 | Privātpersonas jautājumos par Saistošo noteikumu projekta piemērošanu var vērsties Ogres novada Sociālajā dienestā.Galvenie procedūras posmi un privātpersonām veicamās darbības noteiktas Saistošo noteikumu projektā.Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem
 | Pašvaldību likuma 3.panta pirmajā daļā ir noteikts, ka pašvaldības kompetenci nosaka ārējie normatīvie akti. Savukārt, Pašvaldību likuma 4.panta pirmās daļas 9.punktā noteikts, ka viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. |
| 1. Informācija par izpildes nodrošināšanu
 | Saistošo noteikumu izpildei nav nepieciešams veidot jaunas institūcijas un/vai jaunas darba vietas. Saistošo noteikumu piemērošanas kārtība nav mainījusies |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Saskaņā ar Pašvaldību likuma 46.panta trešo daļu saistošo noteikumu projekts un to paskaidrojuma raksts tiks publicēts pašvaldības tīmekļvietnē sabiedrības viedokļa noskaidrošanai.Viedokļus un priekšlikumus par saistošo noteikumu projektu rakstveidā varēja iesniegt līdz 2023.gada 6.oktobrim.Noteiktajā termiņā viedokļi netika saņemti. |

Domes priekšsēdētājs Egils Helmanis